***Portalen*** (originaltittel: *Primeval*), er et britisk science fiction TV-program produsert for ITV av *Impossible Pictures*. Serien er skapt av Adrian Hodges og Tim Haines, som tidligere laget «*Walking with...*»-seriene. *Portalen* følger et team av fem forskere som har fått i oppdrag å undersøke forekomsten av såkalte *avvik* i Storbritannia hvor forhistoriske og futuristiske skapninger går gjennom til nåtiden.

Sesong 3 premierte på ITV i Storbritannia 28. mars 2009.

Medvirkende
-----------

* Nick Cutter – Douglas Henshall
* Helen Cutter – Juliet Aubrey
* Connor Temple – Andrew Lee Potts
* Abby Maitland – Hannah Spearritt
* James Lester – Ben Miller
* Jenny Lewis – Lucy Brown
* Renholderen – Tim Faraday
* Mick Harper – Ramon Tikaram
* Kaptein Becker – Ben Mansfield
* Sarah Paige – Laila Rouss
* Christine Johnson – Belinda Stewart-Wilson
* Danny Quinn – Jason Flemyng
* Katherine Kavanagh – Ruth Gemmel
* Kaptein Wilder – Alex McSweeney
* Jack Maitland – Robert Daniel Lowe

Episoder
--------

### Episode 1

En utstilling av gamle egyptiske relikvier kommer til det britiske museum og et avvik åpnes i en mystisk monument kalt «Sun Cage». I gamle Egypt trodde man at en *pristichampsus* var demonen ammut. Når en pristichampsus kommer gjennom avviket, må Cutter, Abby, Jenny og den nye sikkerhetssjefen, kaptein Becker prøve å stoppe den i byen. Imens prøver Connor og egyptologen Sarah Paige å stoppe at flere skapninger kommer gjennom avviket.

* **Seertall i Storbritannia**: 5.89 millioner
* **Alle skapninger**: pristichampsus
* **Avviket leder til**: paleozoikum

### Episode 2

3 tenåringsgutter bryter seg inn i et gammelt hus, der de blir angrepet av et fremtidig kamuflasjedyr. Kun en av guttene overlever. 14 år senere, i dag, finner Cutter ut at det er et avvik i det huset. Han sender teamet for å forske, men de blir stoppet av politimannen Danny Quinn, som etterforsker hans brors forsvinning som var for 14 år siden.

* **Seertall i Storbritannia**: 4.94 millioner
* **Alle skapninger**: fremtidig kamuflasjedyr
* **Avviket leder til**: fremtiden

### Episode 3

Et avvik åpner seg på West London Hospital, noe som gjør at en søt, men farlig *diictodon* slipper gjennom. Umiddelbart tygger de gjennom strømkablene, og klarer å kutte strømmen til bygningen. Cutter, Abby, Connor og Becker kommer for å evakuere bygningen. På avvikssenteret befinner det seg en klone av Cutter som Helen har laget. Lester blir forundret da klonen oppfører seg merkelig. Da Helen viser seg, må hun gjøre alt for å stoppe avvikssenterets fremtidige forskning, for å stoppe dem fra å ødelegge verden, fordi hun hadde sett verden. Helen må gjøre dette for enhver pris.

* **Seertall i Storbritannia**: 3.28 millioner
* **Alle skapninger**: diictodon
* **Avviket leder til**: perm

### Episode 4

En avisforfatter stjeler en avviksdetektor fra Jennys bil og bruker den til å finne et avvik på en flyplass, der han får med seg Nigel Marven for å undersøke skapningene som kommer gjennom. Når *gigantosaurus* kommer gjennom avviket, må de stoppe den før den kommer seg ut og andre får fatt i avistemaet dems, noe de mislykkes i. Teamet sliter med å fange dem, men plutselig flyger Danny Quinn inn i arenaen med et helikopter for å hjelpe.

* **Seertall i Storbritannia**: 4.97 millioner
* **Alle skapninger**: fremtidig kjøtteter, gigantosaurus og velociraptor
* **Avviket leder til**: kritt

### Episode 5

Danny Quinn bryter seg inn i avvikssenteret og må hjelpe teamet da en *sopp* fra fremtiden infiserer en businessmann. Da de finner ham, prøver de å brenne soppen opp, noe de mislykkes i. De innser at de må bruke fryseteknikk for å få dette til å fungere, da de setter Connor i fare inni et rom med en sopp. Etter Jenny Lewis finner et bilde av Claudia Brown, bestemmer hun seg for at hun har fått nok, så hun slutter, og gir ansvaret videre til Danny Quinn.

* **Seertall i Storbritannia**: 5.20 millioner
* **Alle skapninger**: fremtidig sopp
* **Avviket leder til**: fremtiden

### Episode 6

Siden Cutter er død og Jenny har forlatt teamet, blir Danny Quinn den nye lederen. Når Christine Johnson og hennes soldater tar over avvikssenteret, rømmer teamet til en gammel lugar på forsvarsdepartementet. Der må de ikke bare bekjempe Christines soldater, men også en flokk av *titanis* (rovfugler) fra et avvik i nærheten

* **Seertall i Storbritannia**: 5.27 millioner
* **Alle skapninger**: titanis
* **Avviket leder til**: plio-pleistocen

### Episode 7

En *dracorex* kommer gjennom avviket, da den prøver å rømme fra en ridder fra 14. århundre som tror han jeger en drage. Teamet må redde dracorexens liv, samtidig som Sarah støter på ridderen og prøver å forklare. Han skjønner ingenting, men tror heller han er kommet til helvete, og at alle menneskene han møter her er demoner.

* **Seertall i Storbritannia**: 5.34 millioner
* **Alle skapninger**: dracorex
* **Avviket leder til**: det 14. århundre

### Episode 8

Et avvik åpner seg på en racerbil-testbane og en *megopteran*, et insekt fra fremtiden, kommer gjennom. Det er kjøttetende og dødelig, og teamet må trekke på alle sine ressurser for å få det tilbake til hjemmet sitt. Ting blir komplisert da Abbys bror skjønner hva hun holder på med, og kjører rett gjennom avviket til fremtiden. Der ser det ut som at det har vært en stor naturkatastrofe, som har ødelagt menneskenes eksistens, og insekter og andre kjøttetere har tatt over. Teamet drar for å redde Jack, da de setter sine egne liv i fare blant megopteraner og *fremtidige kjøttetere*.

* **Seertall i Storbritannia**: 5.13 millioner
* **Alle skapninger**: fremtidig kjøtteter og megopteran
* **Avviket leder til**: fremtiden

### Episode 9

Denne gangen møter teamet en flokk av *embolotherium* fra eocen-perioden. Samtidig som Abby, Connor, Becker og Sarah må prøve å få dem gjennom avviket, har Danny Quinn brutt seg inn på Christine Johnsons kontor for å finne ut hva de diskuterer der, da han redder en mystisk jente fra fremtiden som Christine hadde tatt vare på derfra. De drar til åstedet der en teamet prøver å lokke flokken av embolotherium inn i avviket. Rett før, lukker avviket seg. Da åpner jenta fra fremtiden opp et nytt avvik med en konsoll. Da de tar jenta med til avvikssenteret, blir de overrasket da hun viser seg å være Helen Cutter. Hun vil finne en mektig gjenstand, og de må stoppe henne før det er for sent.

* **Seertall i Storbritannia**: 4.97 millioner
* **Alle skapninger**: fremtidig kjøtteter og embolotherium
* **Avviket leder til**: eocen

### Episode 10

Sarah og Becker undersøker et avvik som åpner seg på nytt på Christine Johnsons kontor og ender opp med en kamp med fremtidige *megopteraner*. Samtidig, er Danny, Connor og Abby på jakt etter Helen i fremtiden. Trioen oppdager at Helen planlegger å hindre evolusjonen av menneskeheten for å redde fremtiden, der hun først må gjennom kritt-tiden i Nord-Amerika og inn til pliocen i Afrika.

Abby og Connor gjemmer seg for *raptorer* da de kommer til kritt-tiden, mens Danny fortsetter oppdraget og kommer til pliocen i Afrika. Han finner en gruppe av *australopithecus* (apemennesker) som hun allerede hadde forgiftet. Helen synes øyeblikket er herlig, men oppdager plutselig en *raptor* bak henne som hadde fulgt Danny gjennom avviket.

Raptoren hopper på henne og dytter henne utenfor en klippe, noe som dreper dem begge to. Når Danny forsikrer seg om at alle apemennesker har overlevd, går han tilbake til avviket, men det lukker seg akkurat før han rekker det. Slik sluttet sesong 3.

* **Seertall i Storbritannia**: 4.95 millioner
* **Alle skapninger**: australopithecus, fremtidig kjøtteter, megopteran, pteranodon og velociraptor
* **Avvikene leder til**: kritt og pliocen

Eksterne lenker
---------------

* *Primeval*  på itv.com
* (en) *Portalen (sesong 3)* på Internet Movie Database
* *Portalen* på NRK.no

| * v
* d
* r
***Portalen*** |
| --- |
| Sesonger | Sesong 1 (2007)  **·** Sesong 2 (2008)  **·** Sesong 3 (2009)  **·** Sesong 4 (2011)  **·** Sesong 5 (2011) |
| Lister | Liste over karakterer i Portalen  **·** Liste over skapninger i Portalen |